2021–2022 m. biatlono pasaulio taurė
2021–2022 m. biatlono pasaulio taurė – tarptautinės sezoninės daugiaetapės biatlono pasaulio taurės varžybos, organizuotos Tarptautinės biatlono sąjungos. Sezono varžybos prasidėjo 2021 m. lapkričio 27 d. Estešunde, Švedijoje ir baigėsi 2021 m. kovo 20 d. Holmenkolene, Norvegijoje. Varžyboms buvo numatyta 10 etapų. Savo titulus gynė pernykščio sezono nugalėtojai norvegai Johannes Thingnes Bø ir Tiril Eckhoff. Pirmą kartą varžybų istorijoje pasaulio taurės etapas vyko Otepėje, Estijoje. Dėl Rusijos karinės agresijos Ukrainoje 2022 m. kovo 2 d. Tarptautinė biatlono sąjunga uždraudė Rusijos ir Baltarusijos biatlonininkams dalyvauti paskutiniuose trijuose taurės varžybų etapuose. Dėl karo varžybose nebedalyvavo ir Ukrainos biatlonininkų rinktinė. Pasaulio taurę vyrų varžybose iškovojo prancūzų biatlonininkas Quentin Fillon Maillet, moterų – norvegų biatlonininkė Marte Olsbu Røiseland.